Case ID: 1180351
Sentence 44: Belə ki Səyyar vergi yoxlaması zamanı vergi ödəyicisi tərəfindən mühasibat uçotunun aparılmaması və ya mühasibat uçotunun müəyyən edilmiş qaydada aparılmaması səbəbindən Vergi Məcəlləsinin 67.1 -ci maddəsinin tələblərinə əsasən vergi ödəyicisinin gəliri Vergi Məcəlləsinin 83.9-cu maddəsinin müddəalarına müvafiq olaraq “Vergi ödəyicisinin əldə etdiyi mənfəəti (gəliri) birbaşa müəyyən etmək mümkün olmadığı hallarda mənfəətin (gəlirin) hesablanması Qaydalarının təsdiq edilməsi barədə“ Azərbaycan Respublikasının Nazirlər Kabinetinin xx.xx.2001-ci il tarixli 55 saylı qərarının 6.1.3-cü maddəsinə əsasən şərti rentabellik norması 20% səviyyəsində götürülərək müəyyən edilmişdir.Qeyd etmək lazımdır ki, Vergi Məcəlləsinin 16.1.3 maddəsinə əsasən qanunvericilkdə nəzərdə tutuilmuş qaydada gəlirlərinin (xərclərinin), o cümlədən vergidən azad olunan gəlirlərinin (xərclərinin) və vergitutma obyektlərinin uçotunu aparmaq vergi ödəyicisinin vəzifələrinə aid edilmişdir.Ekspertin qeyd edilən sual üzrə lazım olan sənədlərin tam verilmədiyi üçün rəy verməkdən imtina etməsi, iddiaçının mühasibat uçotunu aparmaması və ya mühasibat edilmiş sənədlərin olmamamsı səbəbindən ekspertə təqdim edilə bilməməsi ilə əlaqədardır.Həmçinin qeyd etmək istəyirik ki, elə məhz səyyar vergi yoxlaması zamanı vergi ödəyicisi tərəfindən mühasibat uçotunun aparılmaması və ya mühasibat uçotunun müəyyən edilmiş qaydada aparılmaması səbəbindən vergi ödəyicisinin gəliri şərti rentabellik norması əsas götürülərək müəyyən edilmişdir.Vergi ödəyicisinə məxsus 2 (iki) obyektin 2019-cu ildə NKA-lar ilə birlikdə yanmasına baxmayaraq, mühasibat sənədləri heç bir zərər görməmişdir.